CELEX: 52014PC0701
Language: ro
Date: 2014-11-11
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară și buna gestiune financiară (cererea EGF/2013/014 FR/Air France introdusă de Franța)

|
			
		
		
		52014PC0701
		
			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară și buna gestiune financiară (cererea EGF/2013/014 FR/Air France introdusă de Franța) /* COM/2014/0701 final */
			
				
		
		
			
			   	EXPUNERE DE MOTIVE
Articolul 12 din Regulamentul (UE,
Euratom) nr. 1311/2013 al Consiliului de stabilire a cadrului financiar
multianual pentru anii 2014-2020[1]
permite mobilizarea Fondului european de ajustare la globalizare (FEG) în
limita unui plafon anual de 150 milioane EUR (la
prețurile din 2011) peste rubricile bugetare corespunzătoare din
cadrul financiar.
Normele aplicabile contribuțiilor din FEG
pentru cererile introduse până la 31 decembrie 2013 sunt prevăzute în
Regulamentul (CE) nr. 1927/2006 al Parlamentului European și al
Consiliului din 20 decembrie 2006 privind crearea Fondului european de ajustare
la globalizare[2].
La 20 decembrie 2013, Franța a prezentat
cererea EGF/2013/014 FR/Air France în vederea obținerii unei
contribuții financiare din FEG, ca urmare a concedierilor înregistrate de
Air France în Franța.
După analizarea atentă a acestei
cereri, Comisia a concluzionat, în conformitate cu articolul 10 din
Regulamentul (CE) nr. 1927/2006, că sunt îndeplinite condițiile
pentru acordarea unei contribuții financiare în temeiul regulamentului
menționat.
SINTEZA CERERII ȘI ANALIZĂ
 Date principale: ||   
 Numărul de referință FEG || EGF/2013/014 
 Statul membru || Franța 
 Articolul 2 || (a) 
 Întreprinderea principală || Air France 
 Furnizori și producători din aval || 0 
 Perioada de referință || 1.7.2013 – 31.10.2013 
 Data de începere a serviciilor personalizate || 6.11.2012 
 Data cererii || 20.12.2013 
 Concedieri în timpul perioadei de referință || 1 019 
 Concedieri înainte și după perioada de referință || 4 194 
 Totalul concedierilor eligibile || 5 213 
 Numărul de lucrători concediați care ar trebui să beneficieze de măsurile în cauză || 3 886 
 Cheltuieli pentru servicii personalizate (EUR) || 51 845 626 
 Cheltuieli pentru punerea în aplicare a FEG[3] (EUR) || 30 000 
 Cheltuieli pentru punerea în aplicare a FEG (%) || 0,06 
 Buget total (EUR) || 51 875 626 
 Contribuția din partea FEG (50 %) (EUR) || 25 937 813 
1.           Cererea a fost
prezentată Comisiei la 20 decembrie 2013 și a fost completată cu
informații suplimentare până la 24 iulie 2014.
2.           Cererea îndeplinește
condițiile de mobilizare a FEG prevăzute la articolul 2 litera (a)
din Regulamentul (CE) nr. 1927/2006 și a fost depusă în termenul de
10 săptămâni menționat la articolul 5 din regulamentul
respectiv.
Legătura dintre concedieri și
modificările structurale majore intervenite în practicile comerciale
mondiale ca urmare a globalizării
3.           În scopul de a stabili
legătura dintre concedieri și modificările majore apărute
în structura comerțului mondial ca urmare a globalizării, Franța
susține că, deși la nivel global, piața transportului
aerian internațional rămâne încă dominată de companiile
aeriene europene, acest sector a suferit perturbări economice serioase, în
special o scădere a cotei de piață a UE. În perioada 2008-2012,
traficul mondial a cunoscut o creștere de 4,6 % pe an, care se
înscrie într-o tendință de creștere pe termen lung
observată începând din 1970. Cu toate acestea, traficul aerian dintre
Europa și restul lumii înregistrează o creștere mai lentă
(2,4 %), fapt care a dus la o scădere a cotei UE-27pe piața
transportului aerian, măsurată în venituri pasageri-kilometri (RPK).
4.           În ciuda creșterii
traficului mondial în perioada 2008-2012, creșterea traficului aerian
mondial între Europa și restul lumii a fost limitat, în principal din
cauza creșterii slabe a traficului aerian între Europa și Orientul
Mijlociu. Deși declinul înregistrat în traficul aerian între UE și
patru dintre regiunile examinate (America de Nord, America de Sud, Africa
și Asia) a fost cuprins între 0,3 % și 2,8 %[4], traficul aerian între
UE și Orientul Mijlociu s-a diminuat cu 11,4 %.
5.           Datele disponibile pentru
2013[5] arată faptul
că tendința observată pentru perioada 2008-2012 continuă.
Europa a înregistrat o creștere de 3,8 % în 2013 în comparație
cu 2012, o cifră inferioară mediei la nivel mondial (5,2 %),
și este responsabilă de 38 % din traficul mondial (măsurat
în venituri pasageri-kilometri), adică un punct procentual mai puțin
decât în 2012. Orientul Mijlociu rămâne regiunea cu cea mai rapidă
creștere din lume, extinzându-se cu 10,9 % în 2013 și
reprezentând 9 % din traficul mondial.
6.           Așa cum se arată în
graficul de mai jos, evoluția cotelor de piață
origine-destinație între Europa, pe de o parte, și Africa
Subsahariană, Orientul Mijlociu și Asia, pe de altă parte, între
2008 și 2013, indică o scăderea a cotei companiilor aeriene din
UE de aproape 10 puncte procentuale în favoarea transportatorilor din Golf
și a companiei Turkish Airlines.
7.           Efectele acestor
modificări intervenite în structura schimburilor comerciale au fost
agravate de alți factori, precum scăderea cererii ca urmare a crizei
economice și creșterea prețului petrolului (carburantul
reprezintă uneori aproape o treime din costurile loc/kilometru). 
8.           Perioada 2008-2012 a fost
dificilă pentru cele trei companii aeriene principale din Europa,
Lufthansa, Air France-KLM și IAG[6],
toate înregistrând pierderi în cel puțin doi din cei cinci ani luați
în considerare.
Rezultate
nete înregistrate de Air France-KLM, Lufthansa și IAG (2008-2012)[7] 
(în milioane EUR)

9.           Situația grupului Air
France-KLM este deosebit de dificilă, din cauza situației sale
financiare. Rata datoriilor[8]
și datoria netă a grupului sunt mai mari decât datoriile companiilor
IAG sau Lufthansa.
Comparația dintre datoria netă și rata datoriilor în
2011
Sursă: Air France
10.         Confruntată cu un nivel
ridicat al datoriilor și o capitalizare bursieră insuficientă
(inferioară valorii propriei flote), Air France nu a fost în
măsură să reacționeze eficient la pierderea cotei sale de
piață în sectorul transportului aerian internațional, ceea ce
s-a soldat cu un plan care prevedea mai multe mii de plecări voluntare
convenite cu lucrătorii și reprezentanții angajaților.
Indicarea
numărului de concedieri și respectarea criteriilor de la articolul 2
litera (a)
11.         Franța a introdus cererea
sa pe baza criteriilor de intervenție prevăzute la articolul 2 litera
(a) din Regulamentul (CE) nr. 1927/2006, care prevăd drept condiție
pentru intervenție existența unui număr de cel puțin 500 de
disponibilizări pe o perioadă de patru luni, din cadrul unei
societăți dintr-un stat membru, incluzând lucrătorii
concediați de furnizorii și producătorii din aval.
12.         Cererea menționează
că au fost concediați 1 019 salariați ai Air France în
decursul perioadei de referință de patru luni din 1 iulie 2013
până la 31 octombrie 2013 și că au existat alte 4 194
concedieri în afara perioadei de referință, acestea fiind legate de
aceeași procedură de concediere colectivă. Numărul total de
concedieri a fost calculat în conformitate cu articolul 2 al doilea paragraf a
treia liniuță din Regulamentul (CE) nr. 1927/2006.
Explicația caracterului
neprevăzut al concedierilor în cauză
13.         Autoritățile
franceze susțin că dezvoltarea flotei de cursă lungă din
aceste trei mari companii din regiunea Golfului Persic a fost
neașteptată și spectaculoasă. Numărul de avioane de
cursă lungă a crescut de la 100 în 2005 și aproximativ 200 în
2008, la peste 300 în 2012, inclusiv un număr în creștere de aeronave
A 380 foarte mari. Atunci când companiile aeriene din Golf au anunțat
aceste comenzi și intenții de cumpărare, o mare majoritate a
industriei transportului aerian a fost sceptică cu privire la
intențiile reale de a rentabiliza aceste investiții și la
modelul economic de aplicat în acest scop.
14.         Capacitatea acestor
societăți continuă să crească foarte rapid, fiind
reflectată de comenzi de mare amploare, precum cele înregistrate la
salonul aeronautic de la Dubai din noiembrie 2013. Emirates a creat o surpriză
anunțând achiziționarea a 150 de aeronave Boeing 777x (cu o
capacitate de 342-440 locuri), precum și a 50 Super Jumbo A380 (cu o
capacitate de 500 de locuri per aeronavă). Compania Emirates acoperă per
se obiectivele de vânzări pe 2014 ale Airbus pentru această
aeronavă (25 de unități). Etihad Airways a anunțat o
comandă de 56 aeronave de cursă lungă Boeing și de 87
aeronave Airbus, dintre care 50 de aeronave Airbus A350. În același timp,
Qatar Airways a anunțat o comandă de 5 avioane pentru transportul de
fret, Airbus A330, și a confirmat achiziționarea a 50 aeronave Boeing
777x care au fost comandate în noiembrie la salonul aeronautic de la Dubai
și și-a manifestat intenția de a achiziționa încă 50
de unități din acest tip de aeronavă de cursă lungă[9].
15.         Potrivit presei[10], planurile de
extindere ale Emirates, Qatar și Etihad arată că centrul de
greutate al transportului aerian mondial s-a deplasat din Europa și
America de Nord către Orientul Mijlociu.
16.         În plus, acest fenomen se
înscrie într-un cadru juridic marcat de o tendință puternică de
liberalizare a serviciilor aeriene. Din cele 28 de state membre ale UE, 24 au
semnat acorduri cu țările din Golf, oferind transportatorilor lor
aerieni un acces larg la piața europeană. Aceste „reguli ale
jocului”, aflate în schimbare rapidă, privează transportatorii
europeni de previzibilitatea indispensabilă pentru planificarea propriilor
investiții în flotă, a cărei valoare este considerabilă.
17.         Prețul petrolului a
rămas la niveluri nemaiîntâlnit de ridicate. În 2011, costurile
carburantului reprezentau 24 % din costurile companiilor aeriene,
comparativ cu 17 % în 2007.
18.         Combinarea acestor
circumstanțe și situația din sectorul transportului aerian în
cursul anilor care au urmat crizei economice și financiare nu au permis
să se prevadă dezvoltarea viitoare a transportului aerian și
luarea măsurilor de ajustare necesare într-o manieră mai puțin
forțată.
Identificarea întreprinderilor care au
efectuat concedieri și a lucrătorilor vizați de măsurile de
asistență
19.         Cererea se referă la
5 213 disponibilizări.
20.         Defalcarea pe categorii a
celor 3 886 lucrători vizați este următoarea:
 Categorie || Număr || Procent 
 Bărbați || 2 322 || 59,75 
 Femei || 1 564 || 40,25 
 Cetățeni ai UE || 3 879 || 99,82 
 Cetățeni din țări terțe || 7 || 0,18 
 15-24 de ani: || 1 || 0,03 
 25-54 de ani: || 1 206 || 31,03 
 55-64 de ani: || 2 679 || 68,94 
 peste 64 de ani || 0 || 0,00 
21.         Există 212 lucrători
cu probleme de sănătate de lungă durată sau cu handicap.
22.         În ceea ce privește
categoriile profesionale, defalcarea este următoarea:
 Categorie || Număr || Procent 
 Cadre de conducere („Cadres supérieurs”) || 69 || 1,78 
 Cadre („Cadres”) || 607 || 15,62 
 Tehnicieni și supraveghetori („Techniciens et agents de maîtrise”) || 2 803 || 72,13 
 Angajați și lucrători ("Employés, ouvriers") || 407 || 10,47 
23.         În conformitate cu articolul 7
din Regulamentul (CE) nr. 1927/2006, Franța a confirmat faptul că s-a
aplicat o politică de egalitate între femei și bărbați,
precum și de nediscriminare și că aceasta se va aplica în
continuare pe parcursul diferitelor etape de punere în aplicare a FEG și,
în special, în ceea ce privește accesul la FEG.
Descrierea teritoriului vizat, a
autorităților sale și a părților interesate
24.         Concedierile vizate în
prezenta cerere au survenit în principal în regiunea Ile-de-France (77 %);
restul de 23 % sunt repartizate în toată țara, inclusiv în Corsica
și în DOM (departamente de peste mări), dar au atins în mod
predominant (70 %) regiunile sudice Midi-Pyrénées și
Provence-Alpes-Cote d'Azur (PACA).
25.         Autoritatea competentă
este Ministerul muncii, ocupării forței de muncă, formării
profesionale și dialogului social, Direcțiile regionale Direcctes[11] și Délégation
générale à l’emploi et à la formation professionnelle (Delegația
generală pentru ocuparea forței de muncă și formare
profesională, DGEFP). Air France, de asemenea, va fi o parte
interesată majoră și va coordona schema de ajutor.
26.         Autoritățile
franceze au confirmat că cerințele legislației naționale
și cele ale legislației UE privind concedierile colective au fost
respectate.
Impactul preconizat al concedierilor
asupra ocupării forței de muncă la nivel local, regional sau
național
27.         Cel mai mare număr de
concedieri au avut loc în Ile-de-France (în principal în Roissy). Întrucât
aceasta privește zona Paris, rata șomajului tinde să fie
inferioară celei din Franța metropolitană, în timp ce în regiunea
PACA, șomajul este cu 1,5 puncte procentuale mai mare iar rata
șomajului în Midi-Pyrénées se aliniază la nivelul Franței
metropolitane. 
Rata
șomajului
în regiunile vizate în principal de concedieri

Sursă: INSEE[12]
28.         Autoritățile
franceze susțin că disponibilizările din compania Air France vor
agrava situația șomajului, care s-a deteriorat deja ca urmare a
crizei economice și financiare. În perioada 2008-2013 șomajul a
crescut cu până la 38,7 % în Ile-de-France, cu 37,8 % în
regiunea PACA, cu 47,0 % în Midi-Pyrénées și cu 44,1 % în
Franța metropolitană. În plus, Ile-de-France se confruntă cu
alte concedieri colective din cauza închiderii definitive în 2014 a uzinei de
producție Peugeot Citroën Automobile (PSA) din Aulnay.
29.         Pe teritoriul afectat de
concedieri aproximativ 40 % din persoanele șomere nu mai
lucrează de mai mult de un an și se înregistrează șapte
persoane în căutarea unui loc de muncă pentru fiecare loc de
muncă.
30.         Întrucât Air France
angajează peste 1 000 de lucrători, este obligată să
contribuie la revitalizarea acestor regiuni, în conformitate cu
dispozițiile articolului L1233-84 din Codul Muncii. Aceasta presupune
că Air France va contribui la crearea de noi activități și
locuri de muncă pentru a atenua impactul concedierilor în aceste regiuni.
Pachetul coordonat de servicii
personalizate care urmează să fie finanțate și defalcarea
costurilor sale estimate, inclusiv complementaritatea acestuia cu
acțiunile finanțate din fondurile structurale
31.         „Projet Transform 2015”,
care este obiectul acestei cereri de sprijin prin FEG introduse de Franța,
are ca scop sprijinirea unui număr de 5 213 lucrători care au
părăsit voluntar întreprinderea și, în mod specific, sprijinirea
celor 3 886 de lucrători vizați.
32.         Măsura vizată de
proiectul „Transform 2015” pentru care autoritățile franceze
cer cofinanțare din FEG este concediul pentru reconversie
profesională („congé de reclassement”)[13]. Această
măsură este destinată lucrătorilor care, în momentul
plecării voluntare, nu au încă un plan exact de reconversie
profesională și care doresc să beneficieze, pe o perioadă
care poate să ajungă până la nouă luni, iar în anumite
circumstanțe până la 15 luni[14],
de măsuri de recalificare, de consultanță, de orientare sau de
asistență pentru crearea sau pentru preluarea unei întreprinderi.
–     
Servicii de consiliere și orientare
profesională pentru lucrători.
Lucrătorii vor fi asistați și orientați în proiectele lor
de reconversie profesională în calitate de lucrători sau persoane
care desfășoară o activitate independentă.
Participanții vor beneficia de consiliere și orientare
profesională, asistență în căutarea unui loc de muncă,
îndrumare profesională, informații cu privire la formarea
disponibilă, promovarea spiritului antreprenorial și consiliere în
ceea ce privește începerea unei afaceri (aceasta poate include
căutarea de finanțare, ajutor cu un plan de afaceri, precum și
alte servicii de însoțire pe calea antreprenoriatului), etc.
–     
Formare profesională. Lucrătorilor li se vor propune diferite tipuri de cursuri de
formare adaptate nevoilor lor, astfel cum au fost identificate de consilierii
care furnizează serviciile de consiliere. Se va acorda o atenție
deosebită formărilor de tip„parcours encadrés” care sunt formări
profesionale de lungă durată în ocupații cerute pe piața de
muncă. Printre exemplele de formări profesionale posibile se
numără: formare în domeniul culturii viței-de-vie și al
vinului (meseria de vinificator), servicii de alimentație publică,
certificat CAP[15]
în fabricarea prăjiturilor și a produselor proaspete de patiserie,
formare pentru obținerea certificatului DAEFLE (diplomă de
competență în predarea limbii franceze ca limbă
străină), ocupații în metalurgie, formare pentru obținerea
CTRIV[16]
(șofer în domeniul transportului de persoane), etc. 
–    Contribuții pentru crearea de întreprinderi. Această măsură cuprinde o subvenție de până
la 24 000 EUR care poate fi completată cu subvenții pentru
angajare care ajung până la 5 000 EUR. Contribuția pentru
crearea de întreprinderi va fi plătită în mai multe tranșe
atunci când anumite etape au fost atinse. O primă tranșă de
3 000 EUR va fi plătită la prezentarea unui document justificativ
pentru crearea sau preluarea unei întreprinderi, cum ar fi confirmarea de
primirea a înregistrării. O a doua și a treia tranșă în
valoare de 6 000 EUR fiecare, vor fi efectuate la prezentarea primei
și celei de-a doua declarații de TVA privind vânzările care
indică o cifră de afaceri minimă de cel puțin 500 EUR
și respectiv, 1 000 EUR. Persoanele fizice care desfășoară
activități independente și asociații unici care sunt scutiți
de evaluarea bunurilor[17]
vor primi cea de-a doua și cea de-a treia tranșă de 6 000 EUR la
prezentarea primei și celei de-a doua declarații de activitate
către RSI[18],
indicând o cifră de afaceri de cel puțin 200 EUR și respectiv
500 EUR, însoțită de dovada plății contribuțiilor. O
tranșă suplimentară de 9 000 EUR este prevăzută pentru
întreprinderi, persoanele fizice care desfășoară
activități independente și asociații unici care nu sunt
scutiți de evaluarea bunurilor, la prezentarea declarației de impozit
certificate pentru primul an.
Pentru angajarea într-un loc de muncă cu normă întreagă pe
durată nedeterminată a unui fost lucrător pentru Air France
vizat pentru asistență FEG, contribuția pentru crearea de
întreprinderi va fi majorată cu o sumă suplimentară de 3 000 EUR
(5 000 EUR dacă lucrătorul recrutat este în vârstă de peste 55
de ani).
–     
Informații și activități de
comunicare periodice care vizează lucrătorii participanți.
–     
Alocație de reconversie profesională
(„allocation de congé de reclassement”).
Această alocație lunară, care se primește până la
finalul concediului de reconversie profesională (congé de reclassement),
se ridică la 70 % din ultimul salariu brut al lucrătorului.
Această sumă se calculează pe baza unei participări
presupuse cu normă întreagă a lucrătorilor la măsuri active
ale pieței muncii; dacă participarea este mai redusă, FEG va
plăti lucrătorilor o alocație calculată în mod
proporțional cu participarea lor efectivă. 
–     
Alocația de mobilitate. Lucrătorul vizat care acceptă un loc de muncă ce
implică o schimbare de reședință mai mică sau
egală cu 100 km față de locul de reședință
actual va primi o sumă forfetară de 2 880 EUR pentru
acoperirea cheltuielilor necesare.
33.         Cheltuielile pentru
mobilizarea FEG, care sunt incluse în cerere în conformitate cu articolul 3 din
Regulamentul (CE) nr. 1927/2006, acoperă organizarea, monitorizarea
și trasabilitatea datelor. Autoritățile franceze au explicat
că nivelul redus al costurilor pentru implementarea FEG și cota zero
a măsurilor de control și de informare și publicitate au fost
rezultatul faptului că acestea nu au stabilit un preț pentru
activitățile pe care autoritățile erau în orice caz
obligate să le întreprindă, ca parte a gestionării la nivel
național.
34.         Serviciile personalizate
prezentate de autoritățile franceze sunt măsuri active pe
piața muncii în cadrul acțiunilor eligibile definite la articolul 3
din Regulamentul (CE) nr. 1927/2006. Autoritățile franceze
estimează costurile totale la 51 875 626 EUR, din care
cheltuielile pentru serviciile personalizate la 51 845 626 EUR
și cheltuielile pentru punerea în aplicare a FEG la 30 000 EUR
(0,06 % din suma totală). Contribuția totală
solicitată din FEG este de 25 937 813 EUR (50 % din
costurile totale).
 Acțiuni || Numărul estimat al lucrătorilor vizați || Costul estimat per lucrător vizat (în EUR) (*) || Costuri totale (FEG și cofinanțare națională) (în EUR) (**) 
 Servicii personalizate [articolul 3 primul paragraf din Regulamentul (CE) nr. 1927/2006] 
 Servicii de consiliere și orientare profesională pentru lucrători (Orientare profesională) || 3 886 || 1 385 || 5 382 694 
 Formare (Formation) || 1 268 || 2 567 || 3 255 292 
 Contribuții pentru crearea de întreprinderi (Primes à la crèation d'entreprise) || 955 || 22 000 || 21 010 000 
 Informații și activități de comunicare periodice (Actions de communication destinés aux travailleurs concernés) || 3 886 || 70 || 272 020 
 Alocația de reconversie profesională (allocation de congé de reclassement) || 3 379 || 6 387 || 21 580 020 
 Alocația de mobilitate (Mobilité géographique) || 120 || 2 880 || 345 600 
 Subtotal servicii personalizate ||   || 51 845 626 
 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] 
 Activități pregătitoare ||   || 0 
 Organizare, control și trasabilitatea datelor ||   || 30 000 
 Informare și publicitate ||   || 0 
 Activități de control ||   || 0 
 Subtotal cheltuieli pentru punerea în aplicare a FEG ||   || 30 000 
 Total costuri estimate ||   || 51 875 626 
 Contribuție din FEG (50 % din costurile totale) ||   || 25 937 813 
(*) Pentru a evita zecimalele, costurile
estimate per lucrător au fost rotunjite. Cu toate acestea, rotunjirile nu
au niciun impact asupra costului total al fiecărei măsuri, care nu
diferă de cel indicat în cererea prezentată de Franța.
(**) Totalul
nu corespunde din cauza rotunjirilor.
35.         Autoritățile
franceze nu indică modul în care măsurile descrise mai sus sunt
complementare cu acțiunile finanțate de Fondurile structurale. Cu
toate acestea, ele au explicat că nu este prevăzută nicio
intervenție publică în vederea sprijinirii foștilor
lucrători de la Air France. În măsura în care Air France este o
societate in bonis (adică nu în lichidare) cu 1 000 de
angajați sau mai mulți, este responsabilitatea angajatorului să
plătească integral costurile generate de măsuri de însoțire
pentru a asigura redistribuirea lucrătorilor concediați (a se vedea
nota de subsol referitoare la concediul de reconversie profesională, la
punctul 31). 
36.         Autoritățile
franceze au afirmat că au încheiat un acord scris cu întreprinderea care
concedia lucrătorii specificând că, în cadrul punerii în aplicare a
măsurilor descrise mai sus, ea nu va beneficia și de contribuții
financiare din partea altor instrumente financiare ale Uniunii pentru
aceleași măsuri.
Data (datele) la care serviciile
personalizate pentru lucrătorii afectați au început sau sunt
prevăzute să înceapă
37.         Franța a inițiat
serviciile personalizate pentru lucrătorii afectați incluse în
pachetul coordonat propus pentru cofinanțarea din FEG la 6 noiembrie 2012.
Prin urmare, această dată reprezintă începutul perioadei de
eligibilitate pentru orice fel de asistență care ar putea fi
acordată din FEG.
Procedurile de consultare a partenerilor
sociali
38.         Autoritățile
franceze au indicat faptul că pachetul coordonat de servicii personalizate
a fost elaborat în consultare cu reprezentanții beneficiarilor vizați
și cu partenerii sociali. Au avut loc numeroase întâlniri între conducerea
Air France și reprezentanții sindicatelor între primul trimestru al
anului 2012 și iulie 2013 cu privire la acordurile privind proiectul
Transform 2015. 
39.         Autoritățile
franceze au confirmat că cerințele legislației naționale
și cele ale legislației UE privind concedierile colective au fost
respectate.
Informare cu privire la acțiunile
obligatorii în temeiul legislației naționale sau al contractelor
colective de muncă
40.         În ceea ce privește
îndeplinirea criteriilor stabilite la articolul 6 din Regulamentul (CE) nr.
1927/2006, în cererea lor, autoritățile franceze:
·      au confirmat că măsurile de care răspund întreprinderile
în temeiul legislației naționale sau al contractelor colective de
muncă nu vor fi înlocuite de contribuția financiară din FEG;
·      au demonstrat că acțiunile respective oferă sprijin
lucrătorilor individuali și nu urmează să fie folosite
pentru restructurarea întreprinderilor sau a sectoarelor de activitate;
·      au confirmat faptul că acțiunile eligibile menționate
mai sus nu beneficiază de asistență din partea altor instrumente
financiare ale UE.
Sisteme de gestionare și de control

41.         Cererea conține o
descriere a sistemului de gestionare și control, care specifică
responsabilitățile organismelor implicate. Franța a informat
Comisia că această contribuție financiară va fi
gestionată de Délégation générale à l’emploi et à la formation
professionnelle (DGEFP, Delegația generală pentru ocuparea
forței de muncă și formare profesională) din cadrul
Ministerului muncii, ocupării forței de muncă și
sănătății. Plățile vor fi gestionate în cadrul
aceluiași minister de către Département Financiement, Dialogue et
Contrôle de Gestion - Mission du financement, du budget et du dialogue de
gestion (Misiunea finanțare, buget și gestionare).
Certificările vor fi asigurate de Pôle de Certification (Centrul de
certificare) al Direcției-generale finanțe publice din Nantes.
Finanțare
42.         Pe baza cererii înaintate de
Franța, contribuția propusă din FEG pentru pachetul coordonat de
servicii personalizate (inclusiv cheltuielile pentru punerea în aplicare a FEG)
este de 25 937 813 EUR, reprezentând 50 % din costurile totale.
Ajutoarele propuse de Comisie în cadrul fondului se bazează pe
informațiile furnizate de Franța.
43.         Având în vedere valoarea
maximă a unei contribuții financiare care poate fi acordată din
FEG în temeiul articolului 12 din Regulamentul (UE, Euratom) nr. 1311/2013
al Consiliului, precum și marja disponibilă pentru realocarea
creditelor, Comisia propune mobilizarea din FEG a sumei totale menționate
mai sus.
44.         Decizia propusă de
mobilizare a FEG va fi adoptată în comun de Parlamentul European și
de Consiliu, în conformitate cu punctul 13 din Acordul interinstituțional
din 2 decembrie 2013 între Parlamentul European, Consiliu și Comisie
privind disciplina bugetară, cooperarea în chestiuni bugetare și buna
gestiune financiară[19].
45.         Comisia prezintă separat
o cerere de transfer în vederea înscrierii în bugetul pentru anul 2014 a unor
credite de angajament specifice, în conformitate cu punctul 13 din Acordul
interinstituțional din 2 decembrie 2013.
Sursa creditelor de plată 
46.         Creditele alocate liniei
bugetare pentru FEG în bugetul 2014 se vor utiliza pentru a acoperi suma de 25 937 813
EUR.
Propunere de
DECIZIE A PARLAMENTULUI EUROPEAN ŞI
A CONSILIULUI
privind mobilizarea Fondului european de
ajustare la globalizare, în conformitate cu punctul 13 din Acordul
interinstituțional din 2 decembrie 2013 între Parlamentul European,
Consiliu și Comisie privind disciplina bugetară și buna gestiune
financiară (cererea EGF/2013/014 FR/Air France introdusă de
Franța)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene,
având în vedere Regulamentul (CE)
nr. 1927/2006 al Parlamentului European și al Consiliului din
20 decembrie 2006 privind crearea Fondului european de ajustare la
globalizare[20],
în special articolul 12 alineatul (3),
având în vedere Regulamentul (UE) nr.
1309/2013 al Parlamentului European și al Consiliului din 17 decembrie
2013 privind Fondul european de ajustare la globalizare (2014 – 2020) și
de abrogare a Regulamentului (CE) nr. 1927/2006[21], 
având în vedere Acordul
interinstituțional din 2 decembrie 2013 între Parlamentul European,
Consiliu și Comisie privind disciplina bugetară, cooperarea în
chestiuni bugetare și buna gestiune financiară[22], în special punctul
13,
având în vedere propunerea Comisiei Europene[23],
întrucât:
(1)       Fondul european de ajustare
la globalizare (FEG) a fost creat pentru a oferi sprijin suplimentar
lucrătorilor disponibilizați ca urmare a modificărilor
structurale majore intervenite în practicile comerciale internaționale
generate de globalizare și pentru a le oferi asistență în
reintegrarea pe piața muncii.
(2)       FEG nu va depăși o
sumă anuală maximă de 150 de milioane EUR (la
prețurile din 2011), după cum se prevede la articolul 12 din
Regulamentul (UE, Euratom) nr. 1311/2013 al Consiliului de stabilire a
cadrului financiar multianual pentru perioada 2014-2020[24].
(3)       La 20 decembrie 2013,
Franța a depus o cerere de mobilizare a FEG în ceea ce privește
disponibilizările din întreprinderea Air France, care a fost
completată cu informații suplimentare transmise până la 24 iulie
2014. Această cerere îndeplinește condițiile pentru stabilirea
contribuțiilor financiare, astfel cum sunt prevăzute la articolul 10
din Regulamentul (CE) nr. 1927/2006. Prin urmare, Comisia propune mobilizarea
sumei de 25 937 813 EUR.
(4)       Prin urmare, ar trebui
mobilizat FEG pentru a oferi o contribuție financiară ca răspuns
la cererea depusă de Franța,
ADOPTĂ PREZENTA DECIZIE:
Articolul 1
În cadrul bugetului general al Uniunii
Europene pentru exercițiul financiar 2014, se mobilizează Fondul
european de ajustare la globalizare (FEG) pentru alocarea sumei de
25 937 813 EUR, sub formă de credite de angajament și
credite de plată.
Articolul 2
Prezenta decizie se publică în Jurnalul
Oficial al Uniunii Europene.
Adoptată la Bruxelles,
Pentru Parlamentul European                       Pentru
Consiliu
Președintele                                                  Președintele
[1]               JO L 347, 20.12.2013, p. 884.
[2]               JO L 406, 30.12.2006, p. 1. A se vedea, de asemenea,
articolul 23 din Regulamentul (UE) nr. 1309/2013, JO L 347,
20.12.2013, p. 855.
[3]               În conformitate cu articolul 3 al treilea paragraf din
Regulamentul (CE) nr. 1927/2006.
[4]               Traficul UE-27 – America de Nord a înregistrat o
scădere de 0,5 %, UE-27 –America de Sud de 1,8 %, UE-27 – Africa
de 2,8 %, UE-27 – Asia de 1,2 %
[5]               http://www.icao.int/Newsroom/News%20Doc%202013/COM.43.13.ECON-RESULTS.Final-2.en.pdf
[6]               IAG include British Airways și Iberia.
[7]               Sursă:
Les Compagnies Aériennes européennes sont-elles mortelles? Perspectives à vingt
ans
[8]               Rata datoriilor este definită ca raportul între
totalul datoriilor și totalul activelor.
[9]               http://online.wsj.com/articles/qatar-airways-confirms-purchase-of-50-boeing-777x-aircraft-1405504408
[10]             http://dohanews.co/qatar-airways-to-buy-50-long-haul-b777x-planes-from-boeing/
[11]             Direccte (Directions régionales des entreprises, de la
concurrence, de la consommation, du travail et de l'emploi) (Direcții
regionale pentru întreprinderi, concurență, consumatori, muncă
și ocuparea forței de muncă) http://www.direccte.gouv.fr/. Creată în 2010, Direccte regrupează
diverse servicii administrative legate
de comerț exterior, turism, comerț și artizanat, inteligență economică,
industrie, muncă și ocuparea forței de
muncă, concurență și consumatori
[12]             Institut national de la statistique et des études
économiques (INSEE, Institutul național de statistică și de
studii economice). http://www.insee.fr
[13]             În ceea ce privește concediul pentru reconversie
profesională (‘congé de reclassement’), articolul L1233-71 din
Codul muncii prevede că o întreprindere care angajează peste o mie de
persoane are obligația de a propune măsurile definite în articol
pentru o durată minimă de patru luni. În temeiul legislației
menționate mai sus, perioada începând cu a cincea lună este, așadar,
facultativă, și poate face obiectul unei contribuții din FEG, în
conformitate cu articolul 6 alineatul (1) din Regulamentul (CE)
nr. 1927/2006. Air France a decis să propună această
măsură pentru o perioadă maximă de douăsprezece luni. Cererea
nu prevede nicio contribuție pentru primele patru luni de concediu de
reconversie profesională, care corespund duratei minime prevăzute de
lege.
[14]             În mod excepțional, lucrătorii care urmează
o formare de tip „parcours encadré” (adică o formare
profesională de lungă durată în ocupații cerute pe
piața muncii) pot obține prelungirea concediului de reconversie
profesională („congé de reclassement”) până la 15 de luni
pentru a acoperi finalizarea acestei formări și trei luni
suplimentare de căutare asistată a unui loc de muncă .
[15]             CPA desemnează un Certificat de aptitudine
profesională.
[16]             Conducteur(trice) du transport routier interurbain de
voyageurs (CTRIV)
[17]             „microsocial”, sistem social ultra simplificat etc.
[18]             Régime social des indépendants (sistemul de
asigurări sociale pentru persoanele care desfășoară activități
independente).
[19]             JO C 373, 20.12.2013, p. 1.
[20]             JO L 406, 30.12.2006, p. 1.
[21]             JO L 347, 20.12.2013, p. 855.
[22]             JO C 373, 20.12.2013, p. 1.
[23]             JO C […], […], p. […].
[24]             JO L 347, 20.12.2013, p. 884.